Diari Oficial de la Generalitat Valenciana


Sumari del DOGV 5617, del 11-10-2007 (2007/11712)

Informació pública de l'alternativa tècnica i proposició juridicoeconòmica relativa a la unitat d'execució del sector PR-12 del Pla General d'Ordenació Urbana d'Ibi.
---------------------------------------------------------------------------------------------------------------------------------------------------------------------

### Dades del document

Número de DOGV
:   5617

Data del DOGV
:   11-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11520


Data del document
:   04-09-2007

Organisme emissor
:   Ajuntament d'Ibi

Tipus de document
:   Informació Pública

Descriptors 

:   * Ibi
    * pla d'urbanisme
    * administració local

Informació pública de l'alternativa tècnica i proposició juridicoeconòmica relativa a la unitat d'execució del sector PR-12 del Pla General d'Ordenació Urbana d'Ibi. [2007/11079]  
En compliment del que acordat el Ple de l'Ajuntament en sessió celebrada el dia 31 de juliol de 2007 se sotmet a informació pública l'esmentat acord, que a continuació es transcriu, junt amb l'alternativa tècnica i proposició juridicoeconòmica presentades per l'Agrupació d'Interés Urbanístic del Sector PR-12 del Sòl Urbanitzable:  
«Onze. Dictamen de la proposta d'acord relativa a la gestió directa de la Unitat d'Execució Única del Sector PR-12 UE R-12.  
Es coneix proposta d'acord subscrita pel tinent alcalde delegat de l'Àrea d'Urbanisme, de data 17 de juliol de 2007, així com el dictamen emés per la Comissió Informativa d'Urbanisme i Obres Públiques, en sessió celebrada el dia 20 de juliol de 2007, en el que s'expressa:  
«I. Antecedents. L'ordenació vigent  
El Pla General vigent és conseqüència del document de revisió aprovat per la Comissió Territorial d'Urbanisme en sessió celebrada el dia 3 de febrer de 2000, i ordenat publicar per resolució del president de la Comissió Territorial d'Urbanisme de data de 26 d'abril de 2000, sent publicat en el Butlletí Oficial de la Província d'Alacant número 120, de 26 de maig de 2000.  
El sòl objecte de la present, apareix classificat com a sòl urbanitzable detallat, i constituïx la Unitat d'Execució R 12 del Pla General. Esta unitat conforma per si sola el Sector PR- 12 de sòl urbanitzable detallat, amb les característiques bàsiques que figuren en la fitxa de planejament definida pel Pla general.  
Com a sòl urbanitzable detallat el pla ho definix en l'article 6.2.A com «aquelles àrees del territori el desenrotllament de les quals es considera prioritari», i «es desenvoluparà per mitjà de programes per al desenvolupament d'actuacions integrades delimitades en els plans de gestió.».   
El Pla General d'Ordenació Urbana establix que cada sector del SUP siga la seua pròpia àrea de repartiment, i que l'aprofitament patrimonializable que en esta classe de sòl correspon a cada finca és el resultat d'aplicar a la seua superfície el percentatge legal de l'aprofitament tipus de l'àrea de repartiment en què es trobe.   
La qualificació urbanística detallada es correspon amb la norma zonal 8, conforme al que establix el capítol IX, article 9.0.3 i 9.8; i dins de la mateixa a la subzona 8c, i conforme a tals normes:  
Les àrees i edificis afectats per esta norma no es consideren fora d'ordenació i, fins que no es produïsca la transformació, estaran regulats per la normativa d'ús d'este Pla General aplicable a l'ús existent.  
Una vegada efectuada la transformació s'aplicaran les determinacions del Pla General per al nou ús. Es fixa com a límit per a l'execució de les zones de transformació un període de 10 anys, que es revisarà amb el propi pla.  
En el supòsit de fet el trànsit dels usos industrials als residencials es realitzaran a la qualificació com a zona d'edificació tancada 2/EC conforme a l'esquema edificatori prefixat pel pla i amb els volums i intensitats assenyalades.  
Les condicions de consolidació per l'edificació dels sòls afectats, amb mes de 11.000 m² de sostre de naus consolidats, redunden en la inviabilitat de l'execució del pla per les elevades quanties de les compensacions a assumir pels interessats, al suposar una càrrega per a la propietat i per a l'Ajuntament d'impossible assumpció, i que per tant inviabilitzen l'actuació.  
II. Conveni urbanístic d'execució de planejament  
Totes les parts esmentades, involucrades en el desenvolupament de la Unitat d'Execució R-12, sector PR 12 del sòl urbanitzable detallat del Pla General d'Ibi estaven interessades a arribar a un acord que permetera l'adequada gestió i execució dels interessos posats en joc.  
En este sentit l'Ajuntament d'Ibi, amb independència de les característiques que puguen predicar-se de les superfícies dotacionals incloses en la unitat, s'ha manifestat sempre en la voluntat que tals elements puguen incorporar-se al seu patrimoni sense que es genere un compte de liquidació negativa per a l'Ajuntament.  
Allò que s'ha exposat en els antecedents informa la dificultat d'aconseguir de forma realista la viabilitat de la voluntat municipal, en quant suposava una càrrega d'impossible assumpció per la propietat del sòl. La càrrega que per a l'actuació té el valor de les indemnitzacions, impossibilitava la viabilitat econòmica de l'actuació. No obstant la voluntat de les parts es va imposar a una realitat econòmica amb la busca d'alternatives que van donar lloc al conveni que degudament aprovat prèviament pel Ple per unanimitat en sessió de 30 de gener de 2006, va ser subscrit per l'alcaldessa i la propietat en 24 de març de 2006.  
III. Execució del conveni  
El dia 13 de juliol de 2006 va ser constituïda per mitjà d'escriptura pública davant del notari de Villena, Enrique Sagristà Crisanti, l'Agrupació d'Interés Urbanístic UE12, Sector 12 d'Ibi. S'incorporen a la dita escriptura els estatuts que han de regir l'entitat de conformitat amb el que disposa l'article 144 de la Llei 16/2005, de 30 de desembre, de la Generalitat, Urbanística Valenciana. En la constitució de l'agrupació d'interés urbanístic s'han observat tots els requisits establits en l'article 144 de la Llei 16/2005, de 30 de desembre, de la Generalitat, Urbanística Valenciana (DOGV 31 desembre i BOE 21 febrer 2006).  
L'interés d'esta agrupació el desplegament i execució de la unitat d'execució de què presa el seu nom, convertint este objectiu i interés en l'objecte social principal de l'entitat constituïda, ja que les mercantils que constituïxen l'entitat urbanística col·laboradora, mercantil Promociones y Urbanizaciones del Vinalopó, SA, i Promoibi, SL, són les mateixes societats que van subscriure amb l'Ajuntament d'Ibi el conveni urbanístic per al desenvolupament de la unitat d'execució número 12 en data de 26 de març de 2006, i en el que assumien el compromís d'iniciar els tramites per a presentar una proposta de programa d'actuació integrada per al desenvolupament de l'actuació.  
Efectuat el canvi legislatiu de substitució de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per la Llei 16/2005, de 30 de desembre, de la Generalitat, Urbanística Valenciana, i l'aprovació posterior del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, procedix alterar el pla d'actuació establit en el conveni de tal forma que ens adaptem al contingut de la nova legislació.  
En este sentit resulta improcedent la presentació d'un programa d'actuació integrada per a la gestió indirecta de la unitat d'execució, en el moment que la figura configurada per la legislació vigent no s'adapta al conjunt de voluntats i decisions que van ser adoptats en el conveni de col·laboració aprovat pel Ple i subscrit per les entitats mercantils referides. L'objecte del conveni no va ser sinó perfilar i definir el conjunt de compromisos i obligacions que de l'execució del planejament, ordenació detallada continguda en el Pla General, resultaven per a la totalitat dels afectats per esta, de tal forma que es viabilitzara el que en principi resultava d'impossible assumpció per les parts incloses en l'àmbit de l'actuació.  
En conseqüència el Conveni aprovat i subscrit resolia gran part les qüestions que són objecte específic dels programes d'actuació integrada conforme a la seua definició en el Text de la Llei Urbanística Valenciana, Llei 16/2005, de 30 de desembre, i així, si els programes per al desenvolupament d'actuacions integrades tenen com a objecte:   
a) Identificar l'àmbit d'una actuació integrada amb expressió de les obres que s'han d'escometre.  
b) Programar els terminis per a la seua execució.  
c) Establir les bases tècniques i econòmiques per a gestionar l'actuació.  
d) Regular els compromisos i obligacions que assumix l'urbanitzador designat a l'aprovar el programa, definint, conforme a esta Llei, les seues relacions amb l'administració i amb els propietaris afectats.  
e) Fixar les garanties del seu compliment.  
I a estos efectes, els programes, han de contindre les previsions precises per a complir amb els següents objectius mínims:  
a) Gestionar la transformació jurídica de les finques afectades pel programa.  
b) Urbanitzar completament la unitat d'execució que constituïsca l'objecte del programa i realitzar les obres públiques addicionals que es precisen per a complir el que disposen els apartats següents, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.  
d) Suplementar les infraestructures i espais públics o reserves dotacionals en el quals és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
e) Obtindre els sòls dotacionals públics de l'àmbit de l'actuació, o adscrits a la mateixa, a favor de l'administració gratuïtament.  
f) Obtindre l'aprofitament que legalment corresponga, amb destí al patrimoni públic de sòl, a favor de l'administració actuant de forma gratuïta, sense perjuí de l'obligació legal de suportar les càrregues d'urbanització corresponents a la cessió.  
g) Ordenar el repartiment equitatiu de les càrregues i beneficis de l'actuació entre els afectats.  
h) Establir terminis per a edificar els solars resultants de l'actuació urbanitzadora.  
Per tot això, el conveni de 24 de març de 2006, junt amb el de l'acord plenari de 30 de gener de 2006, complementat per les determinacions materials dels corresponents projecte d'urbanització i document jurídic de parcel·lació i cessió a l'Ajuntament, com a elements imprescindibles per a conformar el conjunt documental que permet la materialització del contingut d'este, contenen les determinacions suficients per a considerar complits els objectius i determinacions d'un programa d'actuació integrada, restant únicament per establir les determinacions relatives a terminis d'execució i formules de finançament.  
A este respecte les determinacions relatives a terminis cal obtindre de les pròpies previsions legals en matèria de desenvolupament de programes i projectes d'urbanització, i quant al finançament, sense perjuí de la constància de l'aval depositat per un import d'1.275.872,52 euros, caldrà ajustar-se a l'informe oportú dels servicis econòmics municipals.  
IV. Gestió del sòl. Cessió a l'Ajuntament dels sòls dotacionals   
La reparcel·lació voluntària (art. 169.2 LUV), presentada per la totalitat de la propietat que va subscriure el conveni amb per l'Ajuntament d'Ibi el 24 de març de 2006, i autoritzat pel Ple de l'Ajuntament de 30 de gener de 2006 i que representen el 100% de la propietat de l'àrea reparcel·lable.  
Este projecte de reparcel·lació, quant a l'adjudicació i compensació dels drets i interessos públics, s'executa i regix per les determinacions del Pla General i el Conveni subscrit per l'Ajuntament, que li precedix (aprovat per unanimitat en sessió plenària de 30 de gener de 2006), i quant a l'adjudicació i compensació dels drets privats afectats, pels pactes lliurement aconseguits entre la propietat, que es remunten al propi contingut del Conveni públic, i a la proporcionalitat en l'adjudicació de drets i obligacions, amb la deguda compensació per les diferències d'adjudicació. En tot cas, resolta en el conveni d'adjudicació la relació de la propietat amb l'Ajuntament, i ajustat el present al contingut d'aquell, no s'afecta amb el seu contingut a l'interés públic o de tercer.  
La finalitat del projecte cal estructurar-se de la manera següent:  
- Formalitzar les cessions per a dotacions públiques, en compliment de l'article 124.1.e) de la LUV. En este sentit, es descriuen les finques objecte de cessió segons es tracte de xarxa viària o altres dotacions.  
En virtut del contingut del Conveni amb l'administració, no procedix efectuar les cessions corresponents a la cessió de l'excedent de l'aprofitament tipus del sector, que s'atribuïx íntegrament a la mercantil Promoibi, SL.  
- Materialitzar la distribució de beneficis i càrregues derivades de l'ordenació urbanística (art. 169.3.B de la LUV), de conformitat amb la llibertat de pactes que específicament consagra l'article 397 del Reglament d'Ordenació i Gestió Territorial i Urbanística, definix com a principi inspirador de la reparcel·lació: la llibertat de pactes entre els propietaris i l'urbanitzador, a l'efecte de consensuar reparcel·lacions voluntàries, inclús horitzontals. Estos pactes tindran com a únic límit l'observança de la normativa aplicable i del planejament.  
- Regularitzar urbanísticament la configuració de les finques (art. 169.3.A de la LUV), d'acord amb el pla de zonificació i les condicions urbanístiques fixades en la normativa que compon el Pla General en la Unitat d'Execució Única UE 12, Sector PR 12 del Pla General d'Ibi.  
- De conformitat amb el que establix la Llei 16/2005, de 30 de desembre, de la Generalitat, Urbanística Valenciana, i el Decret 67/2006, de 19 de maig, del Consell, pel que s'aprova el Reglament d'Ordenació i Gestió Territorial i Urbanística, configurar els subsòls dels espais corresponents a les zones lliures com a finques independents, i la seua atribució a la propietat privada de conformitat amb el conveni amb l'Ajuntament d'Ibi de 24 de març de 2006, autoritzat pel Ple de l'Ajuntament de 30 de gener de 2006.  
Amb data 16 de juliol de 2007 la Junta de Govern Local va aprovar definitivament el projecte de reparcel·lació voluntària de la unitat d'execució PR 12, de la UE 12 del Pla General d'Ordenació Urbana vigent, com a instrument de gestió del conveni subscrit per la propietat i l'Ajuntament d'Ibi el 24 de març de 2006, i autoritzat pel Ple de l'Ajuntament de 30 de gener de 2006.  
V. Projecte d'urbanització  
El projecte d'urbanització, definidor de les característiques tècniques de l'execució de l'obra pública en l'àmbit de l'actuació a programar, és part indispensable en la conformació dels documents d'execució del conveni de col·laboració en quant es configura com l'instrument que permetrà la perfecta definició d'alineacions i rasants del pla general en la zona, i per tant de concretar definitivament les diferents magnituds dels sòls i dotacions resultants. Esta definició ens permet constatar l'exactitud de les determinacions del planejament general que es va a executar i l'adequació dels instruments de gestió del sòl previstos.  
VI. Gestió directa  
L'execució de les actuacions integrades és sempre pública, corresponent a l'administració decidir la seua gestió directa o indirecta. És de gestió directa, quan la totalitat de les obres i inversions que comporta són finançades amb fons públics i gestionades per l'administració, per si mateixa o a través dels seus organismes, entitats o empreses de capital íntegrament públic. La gestió és indirecta quan l'administració decidix cometre l'actuació a càrrec del finançament compromés per un tercer i delega la condició d'urbanitzador adjudicant-la a favor d'una iniciativa seleccionada de conformitat amb el procediment establit en aquesta llei.  
En els termes establits per la llei, els programes d'actuació integrada podran ser aprovats a iniciativa de:  
a) Els municipis, els organismes o entitats dependents o dels que formen part, per a l'execució del planejament municipal. Quan l'entitat promotor no compte amb la potestat expropiatòria, es tindrà com a administració actuant al municipi.  
b) L'administració autonòmica, per si mateixa o a través dels seus organismes o entitats o de les empreses de capital íntegrament públic o participades majoritàriament per esta administració, per a la promoció de sòl amb destí a dotacions públiques o a actuacions promotores que fomenten la industrialització o l'habitatge subjecte a qualsevol règim de protecció pública. En este cas, la seua tramitació i aprovació se subjectarà a les regles establides per als plans especials, d'acord amb el que disposa l'article 89 d'aquesta llei.  
c) Els particulars, persones físiques o jurídiques, siguen o no propietaris dels terrenys, podent a este efecte sol·licitar i obtindre de les administracions completa informació sobre les resolucions i previsions oficials que condicionen el desenvolupament de cada actuació.  
De conformitat amb el que establixen els articles 4, 15 i 16 de la Llei 6/1998, de 13 d'abril, de Règim del Sòl i Valoracions, els particulars, siguen o no propietaris dels terrenys afectats, tenen dret a promoure la transformació urbanística del sòl. Este dret s'exercitarà d'acord amb el que establix la secció 5ª del capítol XIV del títol II d'aquesta llei.  
Per la seua banda l'article 128 de la Llei Urbanística Valenciana, relatiu a la iniciativa pública en la formulació dels programes disposa que els ajuntaments poden formular programes d'actuació integrada, redactant d'ofici la totalitat o part de la documentació expressada en l'article 126, siga per a fomentar el seu desenvolupament per gestió indirecta o a fi d'escometre la seua gestió directa. Si optara per la gestió indirecta, s'adaptarà el procediment de concurs previst en esta llei, ajustant-se la documentació requerida als interessats a l'estrictament necessari.  
L'elaboració de la dita documentació i l'execució del programa podrà dur-se a terme bé directament pels servicis tècnics municipals, bé per mitjà de la convocatòria de concurs per a l'adjudicació conjunta de l'elaboració de projecte i obra, de conformitat amb el que disposa l'article 125 del Text Refós de la Llei de contractes de les administracions públiques, aprovat per Reial Decret Legislatiu 2/2000, de 16 de juny, sense perjuí que l'ajuntament opte per qualsevol altra forma d'adjudicació que considera més convenient als interessos públics.   
En definitiva, la legislació permet a l'administració actuant plena llibertat per a adequar la seua iniciativa, de tal forma que sense vulnerar els principis de la legislació bàsica puga ser satisfeta la necessitat actuació.  
VII. Procediment i requisits  
L'acord municipal que decidisca la gestió directa de l'actuació haurà d'incloure necessàriament una descripció detallada dels compromisos d'inversió i gestió que contrau l'administració actuant i de la disponibilitat de recursos pressupostaris per a finançar, tan sols parcialment, l'actuació sense ingressar quotes d'urbanització, en previsió de la retribució en terrenys o de l'impagament d'elles.   
En el present cas, l'Agrupació d'Interés Urbanístic ha depositat davant de l'Ajuntament d'Ibi, com a garantia per a l'execució de les obligacions urbanístiques que li corresponen en aplicació de les determinacions del conveni, un aval del 110% del cost establit en el projecte d'urbanització del sector, de tal forma que es garantix la inexistència d'incidències en relació amb la retribució en terrenys o els impagaments de quotes d'urbanització, per la qual cosa queda perfectament garantida la viabilitat de l'actuació i la suficiència de recursos als efectes de l'article 270 del Decret 67/2006, de 19 de maig, del Consell, pel que s'aprova el Reglament d'Ordenació i Gestió Territorial i Urbanística.   
En qualsevol cas cal tindre present que l'administració municipal pot repercutir els seus gastos de gestió directa per mitjà de quotes d'urbanització, i que si bé no percebrà el benefici empresarial de l'urbanitzador, tampoc està limitada en la liquidació definitiva del programa pel preu màxim a què es referix l'article 127.2.e), per la qual cosa les seues liquidacions tindran sempre el caràcter de provisional fins a la total execució de les obres programades i la seua total repercussió als subjectes passius d'estes.  
La iniciativa de gestió pública per a l'àmbit del PR-12, ha d'adaptar-se conforme al que establix el Reglament d'Ordenació i Gestió Territorial i Urbanística als tràmits següents:  
- L'acord de gestió pública ha de ser adoptat pel Ple de l'Ajuntament i la iniciativa haurà de ser sotmesa a informació pública, que es realitzarà per mitjà d'anunci publicat en el Diari Oficial de la Comunitat Valenciana i, simultàniament o amb posterioritat, en un periòdic d'àmplia difusió en el municipi. Es remetrà notificació formal i individualitzada als interessats i als que consten en el cadastre com a titulars de drets afectats per l'actuació proposada.  
- Al no tractar-se d'un procediment selectiu s'exposarà al públic conjuntament l'alternativa tècnica i la proposició jurídica econòmica, que es presentaran de forma oberta.  
- En l'anunci de la informació pública es farà constar la possibilitat de formular al·legacions al contingut de la documentació anteriorment assenyalada en el termini de 20 dies a comptar de l'endemà a l'última publicació de l'anunci o des de la recepció de l'avís si és posterior. L'anunci haurà de fer referència expressa al règim de gestió directa adoptat per a l'actuació i, en conseqüència, a no haver-hi lloc ni a la presentació d'alternatives tècniques ni proposicions juridicoeconòmiques.  
- Conclosos els tràmits d'exposició pública i contestació d'al·legacions procedirà aprovar provisionalment el programa d'actuació integrada per gestió directa, estimant o desestimant les al·legacions presentades. La competència per a l'aprovació provisional correspondrà al ple de l'Ajuntament en règim de gestió directa municipal.  
- Aprovat provisionalment el programa, l'administració actuant procedirà a resoldre sobre l'aprovació definitiva del mateix, corresponent a l'Ajuntament aprovar definitivament el programa d'iniciativa municipal en quant que no modifica l'ordenació estructural. El termini màxim per a resoldre sobre l'aprovació definitiva serà de 30 dies des de la data en què fóra possible adoptar l'acord corresponent.   
- L'urbanitzador notificarà l'acord d'aprovació definitiva del programa a què consten com interessats en les actuacions i publicarà l'anunci corresponent en el Diari Oficial de la Comunitat Valenciana i en Butlletí Oficial de la província si el pla conté normativa urbanística.  
Conclusió   
En conseqüència, en atenció als antecedents exposats i documentats en l'expedient conformat, resulta convenient als interessos generals per a l'execució del conveni de 24 de març de 2006, aprovat per unanimitat en acord Plenari de 30 de gener de 2006, per a la gestió dels sòls dotacionals de la unitat d'execució PR-12 del Pla General d'Ibi, la programació del sòl per gestió directa en quant que:  
- Està aprovat i en vigor l'instrument de planejament espacial suficient per a l'ordenació detallada del sòl de l'àmbit d'actuació, resultant esta directament de les determinacions del Pla General d'Ordenació Urbana de 2000, que al seu torn conté la delimitació de la unitat d'execució. El corresponent projecte d'urbanització acaba per conformar la denominada alternativa tècnica de programa, amb el nivell necessari requerit per la legislació vigent.  
- Estan perfectament definides les distintes responsabilitats en relació amb els drets i deures resultants de l'actuació, havent sigut subscrit conveni de viabilització de la gestió del sòl, el document de reparcel·lació voluntària i aval d'urbanització simultània acaba configurant el complet contingut de la proposició juridicoeconòmica per a l'actuació.  
Vist l'article 128 de la Llei 16/2005, de 30 de desembre, de la Generalitat Valenciana i l'informe favorable de data 24 d'abril de 2007, emés pels servicis tècnics municipals, este tinent d'alcalde delegat de l'Àrea d'Urbanisme i Obres Públiques, eleva al Ple de la corporació la següent  
Proposta d'acord  
Primer. En atenció al que establixen els articles 130 en relació amb el 127 i 128 de la LUV (Llei 16/2005) prendre en consideració la proposta feta per l'Agrupació d'Interés Urbanístic del Sector PR-12 del Sòl Urbanitzable, i considerar:  
1. Alternativa tècnica de programa, el projecte d'urbanització presentat en desplegament de l'ordenació detallada continguda en el pla general vigent, i   
2. Proposició juridicoeconòmica suficient el conveni de gestió de sòls aprovat pel Ple de l'Ajuntament en sessió de 30 de gener de 2006, subscrit en data de 24 de març de 2006, junt amb la reparcel·lació voluntària i formulada en escriptura pública i l'aval del total dels costos d'execució del programa, presentats ambdós per l'agrupació en data de 20 de març de 2007. S'establixen els següents paràmetres complementaris de programació:  
S'hauran d'iniciar les obres d'urbanització en el termini màxim d'un mes des de l'aprovació definitiva del projecte d'urbanització, sent el termini màxim d'execució d'estes de 12 mesos.  
Segon. A la vista de la documentació abans ressenyada acordar la gestió directa de la unitat d'execució PR-12 del Pla General d'Ibi, i a este efecte:  
1. Sotmetre el present acord junt amb l'alternativa tècnica i la proposició juridicoeconòmica a informació pública, que es realitzarà per mitjà d'anunci publicat en el Diari Oficial de la Comunitat Valenciana i, simultàniament o amb posterioritat, en un periòdic d'àmplia difusió en el municipi.   
2. Es remetrà notificació formal i individualitzada als interessats i als que consten en el cadastre com a titulars de drets afectats per l'actuació proposada.  
En no tractar-se d'un procediment selectiu s'exposarà al públic conjuntament l'alternativa tècnica i la proposició jurídica econòmica de forma oberta.  
4. En l'anunci de la informació pública es farà constar la possibilitat de formular al·legacions al contingut de la documentació anteriorment assenyalada en el termini de 20 dies a comptar de l'endemà a l'última publicació de l'anunci o des de la recepció de l'avís si és posterior. L'anunci haurà de fer referència expressa al règim de gestió directa adoptat per a l'actuació i, en conseqüència, a no haver-hi lloc ni a la presentació d'alternatives tècniques ni proposicions juridicoeconòmiques.  
5. Conclosos els tràmits d'exposició pública i contestació d'al·legacions procedirà aprovar provisionalment el programa d'actuació integrada per gestió directa, estimant o desestimant les al·legacions presentades.»  
?./?.  
Com que no s'ha promogut cap altra intervenció, i sotmés el dictamen a votació, l'Ajuntament Ple per tretze vots a favor (12 del GMP i 1 del regidor Nicolás Martínez Ruiz) i sis vots en contra (6 del GMS) dènou membres presents dels vint-i-un que componen la corporació, acorda aprovar el dictamen transcrit.»  
Durant el període d'informació pública es podran formular al·legacions al contingut de la documentació anteriorment assenyalada en el termini de 20 dies a constar des de l'endemà a la publicació del present anunci en el Diari Oficial de la Comunitat Valenciana o des de la recepció de l'avís si és posterior. Sent el règim de gestió directa l'adoptat per a l'actuació no hi ha la possibilitat de presentar alternatives ni proposicions juridicoeconòmiques. La documentació podrà ser consultada en el Departament d'Urbanisme de l'Ajuntament d'Ibi, siti en el carrer Les Eres, 63, tots els dies laborables de 09.00 hores a 14 hores.  
Ibi, 4 de setembre de 2007.- El tinent d'alcalde: Miguel Ángel Rasa Sánchez.